În plus, îmbunătățirea punerii în aplicare a acquis-ul Uniunii reprezintă una dintre prioritățile Comisiei. În această privință, Comisia a precizat că trebuie să „coopereze cu statele membre pentru a examina cele mai bune modalități de a asigura respectarea legislației UE la nivel național”.

În acest context, se dorește extinderea – sub auspiciile Serviciului de sprijin pentru reforme structurale (SSRS) – a sprijinului tehnic la toate statele membre care îl solicită. Într-adevăr, statele membre pot beneficia de sprijin pentru abordarea provocărilor cu care se confruntă în conceperea și punerea în aplicare a reformelor instituționale, structurale și administrative. Acest lucru poate fi cauzat de factori precum capacitatea administrativă și instituțională limitată și aplicarea și implementarea inadecvată a legislației Uniunii.

Furnizarea de asistență tehnică (AT) a fost esențială în sprijinirea procesului de ajustare economică din Cipru și Grecia (prin Grupul de sprijin pentru Cipru – SGCY și Grupul operativ pentru Grecia – TFGR). Experiența dobândită în furnizarea de asistență tehnică Ciprului și Greciei în domenii care acoperă aproape întregul spectru de domenii ale politicilor publice oferă lecții utile pentru viitor în ceea ce privește posibila acordare de sprijin tehnic pentru toate statele membre.

Reformele trebuie să fie bine concepute, să fie legiferate și să fie puse în aplicare în mod eficace. Pentru ca reformele să dea rezultate nu este suficient să se adopte legislația necesară, ci trebuie ca aceste reforme să fie puse efectiv în aplicare, ceea ce presupune abordarea problemelor structurale ale administrațiilor publice (de exemplu competențele, mobilitatea, stimulentele, modificări ale proceselor de lucru etc.), precum și a provocărilor din domeniile economic și societal. Este posibil ca beneficiile reformelor să nu se materializeze imediat, motiv pentru care este crucial ca acestea să fie puse în aplicare din timp și eficient, indiferent dacă este vorba de economii afectate de criză sau de economii care sunt slabe din punct de vedere structural.

Evaluarea ex ante sprijină propunerea Comisiei de Regulament al Parlamentului European și al Consiliului de instituire, pentru perioada 2017-2020, a Programului de sprijin pentru reforme structurale (PSRS). Evaluarea ex ante abordează cerințele prevăzute la articolul 30 alineatul (4) din Regulamentul (UE, Euratom) nr. 966/2012 (Regulamentul financiar privind execuția bugetului Uniunii).

În al doilea semestru al anului 2015, serviciile Comisiei au efectuat o evaluare ex ante a programului propus.

•Evaluarea ex ante a Programului de sprijin pentru reforme structurale (PSRS)

3.REZULTATELE EVALUĂRII ACTIVITĂȚII TFGR ȘI ALE EVALUǍRII EX ANTE A PROGRAMULUI PROPUS

În plus, mobilizarea expertizei de către Uniune ar fi, de asemenea, mai eficace, întrucât ar crea economii de gamă și de scară prin instituirea unei platforme la nivelul întregii Uniunii prin care să se ofere și să se facă schimb de bune practici.

Pe baza evaluării ex ante, opțiunea de politică preferată este al doilea scenariu deoarece permite acordarea de sprijin în mod organizat și sistematic tuturor statelor membre.

În evaluarea ex ante care însoțește prezenta propunere, Comisia a examinat două opțiuni de politică: o opțiune de referință, care nu prevede nicio schimbare a situației actuale, și o a doua opțiune, care prevede introducerea unui program de special de finanțare.

•Planurile de punere în aplicare și modalitățile de monitorizare, evaluare și raportare

Realizarea obiectivelor specifice ale programului va fi monitorizată și evaluată pe baza unei serii de indicatori legați de activitățile de sprijin tehnic. Printre aceștia se vor număra: numărul și tipul autorităților naționale care au beneficiat de sprijin, numărul și tipul furnizorilor de sprijin, numărul și tipul acțiunilor eligibile întreprinse (cum ar fi punerea la dispoziție de experți, acțiuni de formare, seminare etc.), numărul inițiativelor de politică (de exemplu, planuri de acțiune, foi de parcurs, orientări, recomandări, legislație recomandată sau adoptată). Aceste informații cantitative vor fi strânse cu privire la RST-uri, la acțiunile legate de punerea în aplicare a dreptului Uniunii, la programele de ajustare economică sau la reformele întreprinse de un stat membru din proprie inițiativă. Indicatorii privind rezultatele preconizate vor rezulta din măsurile relevante adoptate de statele membre beneficiare ca urmare a acțiunilor de sprijin prevăzute în cadrul programului; aceste informații vor fi, de asemenea, defalcate ca informații aferente RST, acțiunilor legate de punerea în aplicare a dreptului Uniunii, programelor de ajustare economică sau reformelor întreprinse de statele membre din proprie inițiativă. În plus, feedbackul privind impactul și/sau rezultatele sprijinului pentru fiecare domeniu de politică și stat membru în cauză primit de la autoritățile naționale care beneficiază de sprijin, precum și de la alți furnizori de sprijin va servi drept indicator calitativ al rezultatelor preconizate. În plus, un alt indicator-cheie va fi evoluția opiniilor părților interesate în ceea ce privește contribuția programului la realizarea reformelor. La efectuarea evaluării, vor fi, de asemenea, utilizate date cantitative sau empirice corespunzătoare, în măsura în care sunt disponibile.

Indicatorii de mai sus ar putea fi utilizați conform datelor și informațiilor disponibile și ar putea fi ajustați de către Comisie pe parcursul programului, dacă este cazul, pe baza competenței delegate ce urmează să fie conferită Comisiei.

•Explicație detaliată a dispozițiilor specifice ale propunerii

Obiectivul general al programului este de a contribui la reformele realizate în statele membre prin oferirea de sprijin autorităților naționale pentru măsurile ce vizează reformarea instituțiilor, a guvernanței, a administrației și a sectorului economic și social ca răspuns la provocările de ordin economic și social, în vederea consolidării competitivității, creșterii economice, ocupării forței de muncă și investițiilor, în special în contextul proceselor de guvernanță economică, inclusiv prin acordarea de asistență pentru utilizarea eficientă și eficace a fondurilor Uniunii (articolul 4).

Obiectivele specifice ale programului vor fi de a sprijini inițiativele autorităților naționale de a-și concepe reformele în funcție de priorități, de a îmbunătăți capacitatea acestora de a formula, dezvolta și pune în aplicare politici și strategii de reformă și de a asigura în continuare o abordare integrată, garantând consecvența între obiectivele și mijloacele din diferite sectoare, de a le sprijini eforturile de a defini și pune în aplicare metodologii și procese adecvate și de a le ajuta să îmbunătățească eficiența și eficacitatea gestionării resurselor umane. Sprijinul menționat mai sus va viza domenii de politică specifice, ca de exemplu gestionarea finanțelor publice, procedura bugetară, gestionarea datoriilor și administrarea veniturilor, reforma instituțională și funcționarea eficientă și orientată spre servicii a administrației publice, respectarea statului de drept, reforma sistemului de justiție și consolidarea luptei împotriva fraudei, a corupției și a spălării banilor, mediul de afaceri, dezvoltarea sectorului privat, accesul la finanțare, investițiile, politicile privind sectorul financiar, procesele de privatizare, comerțul și investițiile directe străine, concurența, achizițiile publice, dezvoltarea sectorială durabilă și sprijinul pentru inovare, educația și formarea, politicile privind piața forței de muncă, incluziunea socială, sistemele de securitate socială și de bunăstare socială, sistemele de sănătate publică și de asistență medicală, politicile din domeniul azilului, migrației și frontierelor, precum și politicile din sectorul agriculturii și cele privind dezvoltarea durabilă a zonelor rurale (articolul 5).

Tipurile de acțiuni finanțate în cadrul programului vor include, printre altele, seminare, conferințe și ateliere, vizite de lucru, studii, cercetări, analize și sondaje, evaluări și studii de impact, elaborarea, punerea în aplicare și evaluarea proiectelor, consolidarea capacității IT, expertiza legată de consilierea în materie de politici, schimbările în materie de politici, reformele legislative, instituționale, structurale și/sau administrative și punerea la dispoziție de experți (rezidenți), organizarea sprijinului operațional pe teren în domenii precum azilul, migrația și controlul frontierelor (articolul 6). Aceste acțiuni pot viza etape diferite ale procesului de reformă.

Comisia și statele membre în cauză vor asigura consecvența, complementaritatea și sinergia dintre acțiunile puse în aplicare în cadrul programului și cele implementate în cadrul altor instrumente ale Uniunii în statul membru vizat, în special măsurile finanțate din fondurile Uniunii (articolul 13); se va evita dubla finanțare a acelorași cheltuieli (articolul 11).

Statul membru care dorește să beneficieze de un astfel de sprijin prezintă o cerere de sprijin în cadrul acestui program. Această cerere poate fi prezentată în cadrul dialogului semestrului european și, în orice caz, până la data de 31 octombrie a anului calendaristic în cauză. Cererea de sprijin poate viza trei circumstanțe: (a) punerea în aplicare a reformelor în contextul proceselor de guvernanță economică, în special al recomandărilor specifice fiecărei țări relevante emise în cadrul semestrului european, sau punerea în aplicare a altor acțiuni legate de dreptul Uniunii, (b) punerea în aplicare a reformelor aferente programelor de ajustare economică pentru statele membre care primesc asistență financiară din partea Uniunii în cadrul instrumentelor existente și (c) punerea în aplicare a reformelor pe care statele membre le întreprind din proprie inițiativă în special pentru investiții durabile, creștere economică și crearea de locuri de muncă.

Ținând seama de principiile transparenței, egalității de tratament și bunei gestiuni financiare, Comisia va analiza cererea de sprijin prezentată de statul membru în cauză pe baza gradului de urgență, a amplorii și a profunzimii problemelor identificate, a nevoilor de sprijin pentru fiecare domeniu de politică, a analizei indicatorilor socioeconomici și a capacității administrative generale a statului membru. Pe această bază și ținând cont de acțiunile și măsurile existente finanțate din fonduri ale Uniunii sau în cadrul altor programe ale Uniunii, Comisia, în strânsă cooperare cu statul membru în cauză, va identifica domeniile prioritare și sfera de aplicare a sprijinului care urmează să fie furnizat, precum și contribuția financiară globală.

La punerea în aplicare a prezentului regulament, Comisia va elabora programe de lucru multianuale care vor stabili obiectivele de politică urmărite prin sprijinul avut în vedere și rezultatele preconizate, precum și prioritățile în materie de finanțare în domeniile de politică relevante. Programele de lucru multianuale vor fi detaliate suplimentar în programele de lucru anuale de punere în aplicare, prin intermediul deciziilor de punere în aplicare (articolul 12).

Pachetul financiar destinat punerii în aplicare a programului este de până la 142 800 000 EUR în prețuri curente (articolul 9). Această sumă va fi dedusă din resursele alocate asistenței tehnice acordate la inițiativa Comisiei în temeiul Regulamentului (UE) nr. 1303/2013 și al Regulamentului (UE) nr. 1305/2013 și alocată în mod corespunzător pentru utilizare în domeniul de aplicare al programului și în conformitate cu obiectivul acestuia. În acest scop, se propune modificarea articolului 91 alineatul (3) din Regulamentul (UE) nr. 1303/2013 și a articolului 51 alineatul (1) din Regulamentul (UE) nr. 1305/2013 (articolele 17 și 18).

În plus, programul poate beneficia de resurse financiare suplimentare și prin intermediul alocărilor voluntare din resursele financiare acordate asistenței tehnice la inițiativa statelor membre. În acest sens, se propune modificarea articolului 25 din Regulamentul (UE) nr. 1303/2013, pentru a le permite tuturor statelor membre (nu numai celor care se confruntă cu dificultăți financiare temporare, cum este cazul în prezent) să contribuie la pachetul financiar al programului, transferând o parte din resursele alocate asistenței tehnice acordate la inițiativa statului membru disponibile în temeiul articolului 59 din Regulamentul (UE) nr. 1303/2013 (articolul 17). Aceste resurse financiare suplimentare pot fi folosite pentru a sprijini acțiuni care să contribuie la realizarea strategiei Uniunii pentru o creștere inteligentă, durabilă și favorabilă incluziunii exclusiv în statele membre beneficiare (articolul 10).

2015/0263 (COD)

Propunere de

REGULAMENT AL PARLAMENTULUI EUROPEAN ŞI AL CONSILIULUI

de instituire a Programului de sprijin pentru reforme structurale pentru perioada 2017­2020 și de modificare a Regulamentelor (UE) nr. 1303/2013 și (UE) nr. 1305/2013

PARLAMENTUL EUROPEAN ȘI CONSILIUL UNIUNII EUROPENE,

având în vedere Tratatul privind funcționarea Uniunii Europene, în special articolul 175 al treilea paragraf și articolul 197 alineatul (2),